|  |  |  |
| --- | --- | --- |
| 12.07.2023 | Nr. | 125 |

**Par pieļaujamo vilku nomedīšanas apjomu**

**2023./2024. gada medību sezonā**

Valsts meža dienests (turpmāk – VMD) 2022./2023. gada medību sezonā ir veicis vilku populācijas izplatības novērtējumu Latvijā, izvērtējis nomedīto un bojā gājušo vilku dzimuma un vecuma struktūru, analizējis vilku populācijas pārmaiņu tendences pēdējos gados un mijiedarbību ar citām sugām, noteicis dzīvnieku skaitu, kā arī apkopojis pieejamo informāciju par vilku postījumiem mājlopiem. Kopsakarā ar pelēkā vilka (*Canis lupus*) sugas aizsardzības plānu un LVMI “Silava” pētījumu “Pelēkā vilka (*Canis lupus*) populācijas stāvokļa izmaiņas medību ietekmē” secināts, ka vilku populācijas stāvoklis Latvijā ir labvēlīgs un stabils, vilku populācija ilgstoši nodrošina savu eksistenci kā raksturīgā biotopa dzīvotspējīga sastāvdaļa, tās dabiskais izplatības areāls un dzīvotnes saglabājas un nav konstatējamas vilku populācijas stāvokļa pasliktināšanās pazīmes.

1. Pamatojoties uz Medību likuma 6. pantu, 20. panta pirmo daļu, Ministru kabineta 22.07.2014. noteikumu Nr. 421 „Medību noteikumi” (turpmāk - Medību noteikumu) 3.1.7. punktu un Zemkopības ministrijas 20.06.2018. kārtības Nr. 18 “Medījamo dzīvnieku populāciju stāvokļa novērtēšanas un pieļaujamā apjoma noteikšanas metodika” (turpmāk – Kārtības) 25. un 25.1. punktu, izvērtējot lietderības apsvērumus, kas izriet no lielo plēsēju aizsardzības un nopietna kaitējuma mājlopiem nepieļaušanas, 2023./2024. gada medību sezonā nosaku pieļaujamo vilku nomedīšanas apjomu, saglabājot iepriekšējā medību sezonā noteikto kopējo pieļaujamo vilku nomedīšanas apjomu – **300 (trīs simti) dzīvnieku.**

2. Lai nodrošinātu Medību likuma 1. panta 61. punktā un 6. pantā noteiktā izpildi, pamatojoties uz Medību noteikumu 10. punktu un saskaņā ar Kārtības 25. punktu, paturu tiesības:

2.1. sugas aizsardzības nolūkos samazināt pieļaujamo vilku nomedīšanas apjomu vai noteikt medību slodzes samazināšanas iespējas;

2.2. lai nepalielinātu zaudējumu risku, ko vilku nodarītie postījumi varētu radīt mājlopiem, noteikt pieļaujamā vilku nomedīšanas apjoma sadali pa virsmežniecībām.

3. Atbilstoši Medību likuma 24. panta pirmās daļas 5. punktam un Medību noteikumu 51.8.

punktam, pirms vilka pārvietošanas no vietas, kur tas nomedīts, **medību vadītājam jānodrošina** nomedītā vilka fiksēšana fotoattēlā atbilstoši Pielikumā Nr. 1 norādītajam paraugam mobilajā lietotnē “Mednis”:

 3.1. ja ir noslēgts administratīvais līgums par Meža valsts reģistra funkcionalitātei atbilstošās mobilās lietotnes “Mednis” izmantošanu (turpmāk – administratīvais līgums) – saskaņā ar administratīvā līguma nosacījumiem;

3.2. ja nav noslēgts administratīvais līgums - sadaļas “Novērojumi” apakšsadaļas “Bojā gājis” apakšsadaļā “Kritis” reģistrē informāciju par nomedīto vilku (dzimums, vecums, pievieno fotoattēlu), piezīmēs norāda nomedītā vilka īpašnieka mednieka apliecības numuru, un vienas dienas laikā nosūta šo informāciju VMD.

4. Pamatojoties uz Medību noteikumu 10. punktu, nosaku medību vadītājam pienākumu:

4.1. **aizpildīt** Rīkojuma Pielikumu Nr. 2 ”Medību slodze un vilku populācijas tendences” un viena mēneša laikā pēc medībām to **iesniegt** VMD;

4.2. lai izpildītu speciālā vilku monitoringa uzdevumus nomedīto vilku izpētē, **nodrošināt:**

4.2.1. LVMI “Silava” pārstāvja (tālruņa Nr. 26320528) informēšanu par nomedīto vilku;

4.2.2. ar LVMI “Silava” pārstāvi saskaņotu nomedītā vilka saglabāšanu līdz paraugu nodošanai.

5. Lai nodrošinātu, ka netiek pārsniegts noteiktais vilku nomedīšanas apjoms valstī, kad līdz noteiktā pieļaujamā vilku nomedīšanas apjoma izpildei ir atlikuši 10 (desmit) dzīvnieki, pamatojoties uz Medību noteikumu 10. punktu, medību tiesību lietotājiem aizliegts organizēt vilku medības bez ikreizējas to pieteikšanas un saskaņošanas ar VMD.

Pielikumā:

1. Nomedītā vilka fiksēšanas fotoattēlā paraugs uz 1 lpp.

2. Veidlapa “Medību slodze un vilku populācijas tendences” uz 1 lpp.

|  |  |  |
| --- | --- | --- |
| Ģenerāldirektora p.i. | ŠIS DOKUMENTS IR ELEKTRONISKI PARAKSTĪTSAR DROŠU ELEKTRONISKO PARAKSTUUN SATUR LAIKA ZĪMOGU | A.Ozols |
| Lūsis 67212776valters.lusis@vmd.gov.lv |  |
| Rīkojumu nosūtīt: pasts@zm.gov.lv; daba@daba.gov.lv; inst@silava.lv lvm@lvm.lv; info@lms.org.lv; latma@latma.lv; lmmb@inbox.lvinfo@mezaipasnieki.lv; birojs@zemniekusaeima.lv; losp@losp.lvAr rīkojumu iepazīstināt: virsmežniecības, N.Knētu, V.Lūsi |